Diari Oficial de la Generalitat Valenciana


Sumari del DOGV 3092, del 03-10-1997 (1997/10553)

ACORD de 26 de juny de 1997, de la Comissió Territorial d'Urbanisme de València, relatiu a la modificació puntual número 1 de diversos punts de les normes subsidiàries de planejament de Rafelbunyol.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10427


Data del document
:   26-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3289 ACORD de 26 de juny de 1997, de la Comissió Territorial d'Urbanisme de València, relatiu a la modificació puntual número 1 de diversos punts de les normes subsidiàries de planejament de Rafelbunyol. [97/M10211]
  
La Comissió Territorial d'Urbanisme de València, en sessió del 26 de juny de 1997, va adoptar l'acord següent:
  
Vist l'expedient remés per l'Ajuntament de Rafelbunyol, relatiu a la modificació puntual número 1 de diversos punts de les normes subsidiàries de planejament de Rafelbunyol, a l'efecte d'aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública, mitjançant l'acord del Ple de l'Ajuntament del dia 16 de gener de 1997 i, després del pertinent període d'informació pública, en el qual no es van presentar al·legacions, el mateix òrgan, el dia 17 d'abril de 1997, el va aprovar provisionalment.
  
Segon
  
El projecte consta de memòria justificativa i plans d'ordenació i d'informació, amb tramitació de l'expedient de conformitat amb l'article 38 de la Llei Reguladora de l'Activitat Urbanística.
  
Tercer
  
Rafelbunyol té les normes subsidiàries de planejament aprovades definitivament per la Comissió Territorial d'Urbanisme el 7 de novembre de 1995. Així mateix, la Comissió Territorial d'Urbanisme va aprovar definitivament el 24 d'abril de 1996 el pla parcial de la Sequiola.
  
Quart
  
L'objecte de la modificació que es presenta comprén a la vegada tres punts:
  
1. La desqualificació del sòl destinat a equipament administratiu institucional, de 95 metres quadrats de superfície, previst inicialment com una reserva per a una possible ampliació de l'Ajuntament.
  
Passa a residencial segons les ordenances pròpies de l'illa de cases (PB + II).
  
2. Reubicació de l'equipament assistencial (E 3) en el sòl dotacional del sector II. Es tractava d'un sòl sense ús efectiu dotacional, equipament assistencial, que es pretén executar en el sòl dotacional generat en el pla parcial de la Sequiola I i que resulta un solar de 600 metres quadrats d'ús residencial d'habitatges unifamiliars de tres plantes edificables.
  
3. Ampliació del parc esportiu de la zona industrial de l'Horteta de 2.892 metres quadrats sobre un solar que segons el planejament vigent permet dues alçades.
  
Cinqué
  
La Comissió Informativa de la Comissió Territorial d'Urbanisme de València, en sessió del dia 19 de juny de 1997, va emetre un informe relatiu al projecte que ens ocupa, i es compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient ha sigut tramitat correctament segons l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
L'expedient suposa una modificació puntual que afecta espais destinats a dotació pública que passen a residencial; si bé, aquest increment de l'aprofitament lucratiu es compensa mitjançant la qualificació de dotació pública l'equipament esportiu d'una parcel·la de la zona industrial. Es considera justificada la compensació en els termes de l'article 55.3 de la LRAU.
  
Tercer
  
Es justifica la desqualificació de la reserva d'ampliació de l'Ajuntament previst en el planejament vigent en estudi sobre reordenació de les dependències municipals.
  
La justificació de la reubicació de l'equipament assistencial es basa en l'execució d'una dotació d'aquest tipus en el pla parcial de la Sequiola (sector II). No hi ha cap inconvenient a aquesta modificació sempre que la implantació d'aquesta dotació assistencial no afecte el compliment dels estàndards legals respecte de les altres dotacions ja existents. En el pla parcial cap el centre assistencial proposat sense afectar els indicats estàndards, per la qual cosa no hi ha inconvenient a la modificació proposada.
  
Quart
  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb els articles 55.1 i 38.3, per remissió de la disposició transitoria setena de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme de València, en sessió del 26 de juny de 1997, acorda aprovar definitivament la modificació número 1, de diversos punts de les normes subsidiàries de planejament de Rafelbunyol.
  
L'Ajuntament de Rafelbunyol ha de notificar el contingut del present acord a tots els particulars interessats en l'expedient de referència.
  
Contra la present resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir del dia de la recepció d'aquesta notificació.
  
Tot això sense perjudici que es puga presentar qualsevol altre recurs que s'estime pertinent.
  
València, 26 de juny de 1997.- El secretari de la Comissió Territorial d'Urbanisme: José Manuel Palau Navarro.